REPUBLIKA HRVATSKA

GRAD ZAGREB

OSNOVNA ŠKOLA PAVLEKA MIŠKINE

KLASA: 602-02/21-36/106

URBROJ: 251-131-21-1

Zagreb, 31. kolovoza 2021. godine

Godišnje izvješće o radu

Osnovne škole Pavleka Miškine

za školsku godinu 2020./2021.

OSNOVNI PODACI O ŠKOLI ------------------------------------------------------------------------ 2

I. UVJETI RADA ---------------------------------------------------------------------------------------- 2

1.1. Obilježja školskog prostora i materijalni uvjeti ------------------------------------------------ 2

1.2. Učiteljski kadar i ostali djelatnici u školi -------------------------------------------------------- 3

II. ORGANIZACIJA RADA --------------------------------------------------------------------------- 3

2.1. Podaci o učenicima, razrednim odjelima i organizaciji nastave ------------------------------ 3

III. KULTURNA I JAVNA DJELATNOST ŠKOLE ---------------------------------------------- 3

IV. ZDRAVSTVENA I SOCIJALNA ZAŠTITA UČENIKA ------------------------------------ 5

V. INTERNO STRUČNO USAVRŠAVANJE ----------------------------------------------------- 7

5.1. Rad stručnih aktiva u školi i usavršavanje unutar škole -------------------------------------- 7

5.2. Uključenost djelatnika u usavršavanje izvan škole -------------------------------------------- 7

VI. RAD STRUČNIH ORGANA, STRUČNIH SURADNIKA I

ORGANA UPRAVLJANJA--------------------------------------------------------------------------- 8

6.1. Rad Učiteljskih vijeća ---------------------------------------------------------------------------- 8

6.2. Rad Razrednih vijeća ----------------------------------------------------------------------------- 8

6.3. Rad razrednika ------------------------------------------------------------------------------------- 8

6.4. Rad stručnih suradnika --------------------------------------------------------------------------- 9

VII. REALIZACIJA NASTAVNOG PLANA I PROGRAMA – ANALIZA ODGOJNO-OBRAZOVNIH POSTIGNUĆA -------------------------------------------------------------------- 16

7.1. Realizacija nastavnog plana i programa ------------------------------------------------------- 16

7.2. Uspjeh učenika u učenju i vladanju ------------------------------------------------------------ 16

7.3. Rad i postignuća izbornoj nastavi -------------------------------------------------------------- 18

**OPĆI PODACI O OSNOVNOJ ŠKOLI PAVLEKA MIŠKINE**

**Naziv: Osnovna škola Pavleka Miškine**

**Ime i prezime ravnatelja: Vesna Vrbanović Jančić, prof.**

**Adresa: Sveti Duh 24**

**Mjesto: Zagreb**

**Telefon:** 01/6454-960

**Fax:** 01/6457-703

**E-mail: pavlekica@os-pmiskine-zg.skole.hr**

**Web:** [**http://os-pmiskine-zg.skole.hr/**](http://os-pmiskine-zg.skole.hr/)

**BROJ DJELATNIKA**

|  |  |
| --- | --- |
| **Učitelji razredne nastave:** | **28** |
| **Učitelji predmetne nastave:** | **33** |
| **Stručni suradnici:** | **4** |
| **Učitelji i stručni suradnici mentori:** | **2** |
| **Učitelji savjetnici:** | **5** |
| **Asistenti u nastavi:** | **3** |
| **Ostali djelatnici :** | **17** |

1. UVJETI RADA
   1. PODATCI O ŠKOLSKOM PODRUČJU

Osnovna škola Pavleka Miškine nalazi se u središtu gradske četvrti Črnomerec. Područje Osnovne škole Pavleka Miškine graniči na *sjeveru* s Mikulićima i Šestinama, na *zapadu* s potokom Črnomerec, na *jugu* s Ilicom, a na *istoku* s Vinogradskom ulicom i Jelenovcem.

Na području škole su: Crkva sv. Antuna Padovanskog, Hrvatsko katoličko sveučilište, Hrvatsko vojno učilište “Petar Zrinski”, Tekstilno-tehnološki fakultet, Visoko učilište Algebra, Dom umirovljenika sv. Josipa, dječji vrtići Petar Pan, Šumska jagoda i Sunčev sjaj – Nazaret, Američka visoka škola za tehnologiju i menadžment; a od kulturnih institucija: knjižnica “V. Nazor”, zbirka Rochter, Centar za kulturu i film „August Cesarec“ i Teatar EXIT. Škola sa svima dobro surađuje tijekom cijele godine.

* 1. PROSTORNI UVJETI
     1. Unutrašnji školski prostor

Zgrada naše škole sagrađena je 1895. godine, a prvi put nadograđivana 1925. godine.

U kolovozu 2014. završena je cjelovita adaptacija i nadogradnja škole. Nadograđena su dva krila visine 2 kata te sagrađena nova sportska dvorana, a uređeno je i potkrovlje koje se koristi u svrhu nastave i ostalih potreba.

Nadogradnjom smo dobili knjižnicu, zbornicu, 10 novih učionica, kuhinju i blagovaonicu, kabinete za učitelje te ostale prateće prostorije. Zbog stalnog povećanja broja razrednih odjela kojih je ove školske godine 31, tijekom ljeta 2018. napravljena je još jedna učionica u potkrovlju, a za knjižnicu je obnovljen prostor u podrumu te je preseljena kako bi prostorija u kojoj je bila knjižnica postala još jedna učionica.

Unutarnji prostor sada iznosi 5.824 kvadratna metra i povećan je za 2.000 metara kvadratnih u odnosu na prijašnji.

* + 1. VANJSKI PROSTOR

Na vanjskom dijelu školske parcela ozelenjen i hortikulturno uređen teren iznosi 1063,8 kvadratna metra. Postavljene su klupe, 3 igrala za učenike i uređeno parkiralište. Na sportsko igralište veličine rukometnog terena i na igralište za graničar postavljena je umjetna trava.

U rujnu 2019. napravljena je učionica na otvorenom na školskom dvorištu.

Iako je škola 2014. godine nadograđena novim učionicama, zbog stalnog povećavanja broja učenika(777 ove godine u odnosu na 570 učenika 2014. godine), škola se ponovo nalazi u situaciji da nedostaju učionice i da je na rubu uvođenja treće smjene.

* 1. MATERIJALNI UVJETI

Škola je opremljena suvremenom opremom za izvođenje nastave: svaka učionica ima internet i projektor, 8 učionica ima pametnu ploču. U kolovozu 2019. škola je kupila 3d printer, 10 novih računala za informatičku učionicu.

Broj učionica: 22

Veličina učionica: 50 – 60 metara²

Broj specijaliziranih učionica:4 (informatika, fizika/tehnički, kemija/biologija, multimedija)

Broj učiteljskih kabineta: 10

Knjižnica

Zbornica

|  |  |
| --- | --- |
| KNJIŽNI FOND | STANJE |
| UČENIČKI (DJEČJI FOND) | 4416 |
| OD TOGA- LEKTIRNI NASLOVI | 2614 |
| NASTAVNIČKI (UČITELJSKI FOND) | 1243 |
| REFERENTNA (PRIRUČNA) ZBIRKA | 316 |
| AUDIO-VIZUALNA GRAĐA (DVD) | 59 |
| UKUPNO | 8648 |

**2. ORGANIZACIJA RADA**

**2.1. Podaci o učenicima, razrednim odjelima i organizaciji nastave**

Nastava se izvodila u 32 razredna odjela, 17 razredne nastave i 15 predmetne nastave. Ukupni broj učenika iznosi 784 što u prosjeku iznosi 24.5 učenika po razrednom odjelu. Broj učenika u razrednoj nastavi (I.–IV. razreda) iznosio je 389 u 17 razrednih odjela, dok je u predmetnoj nastavi (V.-VIII. razreda) iznosio 395 učenika u 16 razrednih odjela. Najveći razredni odjel ima 30 učenika.

Škola je ove školske godine radila u dvije smjene: jutarnjoj i popodnevnoj.

Suradnja s roditeljima ostvarivala se prema Pravilniku o načinima, postupcima i elementima vrednovanja učenika u osnovnoj i srednjoj školi, odnosno svaki je razrednik razrednog i predmetnog odjela održao najmanje tri roditeljska sastanka te su jednom tjedno održavani individualni informativni sastanci za roditelje. Termini informacija objavljeni na internetskoj stranici škole.

Organizacija rada u školskoj godini 2020./2021. godini ovisila je o Mjerama protiv suzbijanja COVID-a 19. U skladu s Uputama MZO i HZJZ Škola je počela radeći prema B modelu za učenike predmetne nastave: razredi su podijeljeni u dvije grupe; učenici su jedan tjedan na nastavi, drugi tjedan on-line od kuće. Od 5. listopada 2020. Škola prelazi na model A.

Početak 2. polugodišta prvi tjedan učenici viših razreda nisu proveli u školi, nego su bili na on line nastavi. Priključili su se nastavi u školi 18. siječnja 2021.

Škola radi u dvije smjene:

* 1.abcd, 2.abc, 3.abcd – jutarnja smjena
* 2.d, 3.e, 4.abcd, 5.abcd, 6.abcd, 7.abcd i 8.abc – izmjenjuju jutarnju i poslijepodnevnu smjenu po tjednim rasporedima
* produženi boravak (PB) je organiziran u: 1.a, 1.b, 1.c, 2.a, 2.b, 2.c, 3.a, 3.b, 3.c i 3d

Prihvat djece osiguran je od 7,00 do 17,00 sati za produženi boravak.

Organizirana je prehrana učenika produženog boravka (tri obroka) te užina za učenike klasičnih razreda od 4. do 8. razreda.

**3. KULTURNA I JAVNA DJELATNOST ŠKOLE**

Kulturna i javna djelatnost bila je realizirana manje od planiranog zbog mjera za suzbijanje pandemije i nemogućnosti održavanja priredbi i dana otvorenih vrata te potresa.

Zagreb je 22.3. 2021. pogodio snažan potres jačine 5,5 stupnjeva po Richteru.

Iako su mnoge zgrade pretrpjele oštećenja, OŠ Pavleka Miškine, zahvaljujući kvalitetnom ojačanju zidova prilikom nadogradnje i adaptacije škole 2014. godine, nije imala veća oštećenja osim malih kapilarnih napuknuća zidova.

|  |  |  |
| --- | --- | --- |
| MJESEC | SADRŽAJ | NOSITELJ AKTIVNOSTI |
| Rujan | * Djeca u prometu * Sigurnost u prometu * Europski tjedan mobilnosti: aktivnosti u i oko škole * Predavanje učenicima prvih razreda: Sigurnost u prometu * Odgovorno izvršavanje roditeljskih obaveza – predavanje za roditelje * Prelazak u predmetnu nastavu – predavanje za roditelje | * prometna policija      * Učitelji * Prometna policija * Stručna služba * Ravnateljica i stručna služba |
| Listopad | * Dan zahvalnosti za plodove zemlje * Mjesec knjige * Međunarodni dan nenasilja * Svjetski dan pješačenja * Međunarodni dan djeteta * Međunarodni dan učitelja | * učitelji, učenici i roditelji      * knjižničarka * psiholog i razrednici * učitelji i stručni suradnici * učitelji, učenici * učitelji nižih razreda i profesori tzk * učitelji |
| Studeni | * Međunarodni dan tolerancije * Mjesec borbe protiv droge * Dan sjećanja na Vukovar * Svjetski humanitarni dan      * Međunarodni tjedan znanosti * Dan hrvatskog kazališta | * razrednici * učitelji i stručni suradnici * razrednici i učenici * učitelji i učenici   i   * učitelji * učitelji i učenici |
| Prosinac | * Blagdan sv. Nikole * Međunarodni dan dobrovoljnog rada - volontera * Dan knjižnica grada Zagreba * Proslava Božića * Dan čovjekovih prava * Podrška ostvarivanja potencijala i poticanje izvrsnosti kod djece – predavanje za roditelje | * vjeroučitelji, razrednici * učenici i učitelji * knjižničarka i učitelji * učitelji i učenici * učitelji i učenici * Stručna služba * Stručna služba |
| Veljača | * Valentinovo * Podrška u izboru zanimanja – predavanje za roditelje * Maskenbal * Međunarodni dan života * Dan ružičastih majica – protiv nasilja u školama * Svjetski dan društvene (socijalne) pravde * Razvoj perfekcionizma kod djece i forsiranje školskog uspjeha – predavanje za roditelje | * knjižničarka, razrednici i učenici * Pedagog * učenici i učitelji * učitelji, učenici * učitelji, stručni suradnici, roditelji i učenici * učitelji i učenici * Stručna služba |
| Ožujak | * Međunarodni dan kazališta za djecu * Predavanje za učitelje * Svjetski dan pripovijedanja * Sigurnost djece na internetu i Cyberbullying | * učitelji * dr. sc. Josip Burušić * Učitelji * Stručna služba |
| Travanj | * Izrada uskrsnih aranžmana * Dan planeta Zemlje * SMOLA – nastup dramske skupine * Pet stotina autorske hrvatske književnosti | * učitelji i učenici * učitelji i učenici * članovi skupine i voditelji * učiteljice Ivana Plejić Pech i Natalija Stipetić Čus |
| Svibanj | * Dan hrvatske enciklopedije * Majčin dan * Svjetski dan sporta * Tjedan Crvenog križa * Međunarodni dan muzeja * Dan zaštite prirode * Otvoreni dani Instituta Ruđera Boškovića * Podrška u razvoju samopoštovanja i pozitivne slike o sebi kod djece * Pavlekovi dani –projektni tjedan; prezentacija projekata i školskih aktivnosti | * knjižničarka * učitelji i učenici * prof. tjelesne kulture * učitelji i učenici * učitelji, učenici * prof. fiz, kem, bio i teh * prof. biologije i prof. kemije * stručna služba * učitelji, učenici i roditelji |

Učenici su mogli sudjelovati na 44 izvannastavne aktivnosti.

Od planiranih terenskih nastava, realizirane su sljedeće:

1. Prvi razredi 10. 6. 2021. Ključić Brdo
2. Drugi razredi 14. 6. 2021. Krašograd
3. Četvrti razredi 09. 6. 2021. Karlovac
4. Šesti razredi, 7.a 18. 6. 2021. Vision Land, Dugo selo
5. 7.b,7.c 18. 6. 2021. Tuheljske toplice
6. 8.a,8.c 13. i 14. 6. 2021. Šibenik, Vodice

**IV. ZDRAVSTVENA I SOCIJALNA ZAŠTITA UČENIKA**

Na početku školske godine u Godišnji plan i program škole uvrštene su aktivnosti, projekti i programi koji se odnose na zdravstvenu i socijalnu zaštitu učenika.

Realizirano tijekom školske godine 2020./21.:

|  |  |  |
| --- | --- | --- |
|  | |  |
|  |  |  |
| **1. razredi** | |  |
| **Vrijeme održavanja** | **Nastavne jedinice** |  |
| rujan 2020. | Sada sam učenik - predstavljanje i isticanje vlastitih dobrih osobina |  |
| Kućni red škole - promiče pravila demokratske zajednice, sudjeluje u zajedničkom radu u razredu, promiče kvalitetu života u razredu |  |
| To sam ja – predstavljanje i upoznavanje - razvija sliku o sebi, upravlja emocijama i ponašanjem, razvija komunikacijske kompetencije |  |
| listopad 2020. | Razredna pravila  - sudjeluje u zajedničkom radu u razredu, promiče kvalitetu života u razredu |  |
| Prometnik u razredu - prepoznaje potencijalno ugrožavajuće situacije i navodi što treba činiti u slučaju opasnosti |  |
| Ministarstvo našeg razreda - aktivno zastupa dječja prava - promiče pravila demokratske zajednice - sudjeluje u odlučivanju u demokratskoj zajednici - sudjeluje u zajedničkom radu u razredu -p romiče kvalitetu života u razredu |  |
| Kućni ljubimci – moji prijatelji - onaša se u skladu s dječjim pravima u svakodnevnom životu - upravlja emocijama i ponašanjem |  |
| studeni 2020. | Različiti smo, jednako smo vrijedni - upravlja emocijama i ponašanjem - prepoznaje i uvažava potrebe i osjećaje drugih. - razvija komunikacijske kompetencije. - pridonosi skupini |  |
| Brinemo o sebi, živimo zdravo - opisuje važnost redovite tjelesne aktivnosti za rast i razvoj. - razlikuje osnove pravilne od nepravilne prehrane i opisuje važnost tjelesne aktivnosti. - opisuje načine održavanja i primjenu osobne higijene i higijene okoline. |  |
| Različiti smo, jednako smo vrijedni - identificira primjere dobroga odnosa prema drugim ljudima |  |
| Čistimo čizmice, čekamo svetog Nikolu - razvija nacionalni i kulturni identitet zajedništvom i pripadnošću skupini |  |
| prosinac 2020. | Moji prijatelji - prepoznaje i uvažava potrebe i osjećaje drugih - razvija sliku o sebi - upravlja emocijama i ponašanjem |  |
| Podijelimo dobrotu (Mali humanitarci) - identificira primjere dobroga odnosa prema drugim ljudima |  |
| Božić - tradicija i običaji |  |
| siječanj 2021. | Pozivnica za kulturna događanja Ponaša se u skladu s dječjim pravima u svakodnevnom životu. |  |
| Bontončić za djecu goo C.1.2. Promiče solidarnost u razredu. goo C.1.3. Promiče kvalitetu života u razredu. goo C.1.4. Promiče razvoj razredne zajednice i demokratizaciju škole. |  |
| veljača 2021. | Zdravlje je najveće bogatstvo osr A.1.1. Razvija sliku o sebi. osr A.1.2. Upravlja emocijama i ponašanjem. osr A.1.3. Razvija svoje potencijale. osr B.1.1. Prepoznaje i uvažava potrebe i osjećaje drugih. osr B.1.2. Razvija komunikacijske kompetencije. osr B.1.3. Razvija strategije rješavanja sukoba. |  |
| Moj radni dan i tjedan - upravljamo svojim učenjem, emocijom i motivacijom za izvršavanje svojih obaveza - povezuje uloženi trud s nagradom, ocjenom |  |
| Maškare - običaji |  |
| Stvaranje okružja za učenje  Planiranje Na poticaj i uz pomoć učitelja učenik određuje cilj učenja i odabire |  |
| ožujak 2021. | Što želim biti kad odrastem? Slika o sebi kao učeniku Učenik iskazuje pozitivna i visoka očekivanja i vjeruje u svoj uspjeh u učenju. |  |
| Gost u razredu – liječnik ili stomatolog - video poziv Opisuje načine održavanja i primjenu osobne higijene i higijene okoline. |  |
| Proljeće nas zove Opisuje važnost redovite tjelesne aktivnosti za rast i razvoj. Uočava povezanost između prirode i zdravoga života. Prepoznaje važnost dobronamjernoga djelovanja prema ljudima i prirodi. |  |
| Uskrs - tradicija i običaji |  |
| Uskrs - tradicija i običaji Obitelj je na okupu. |  |
| travanj 2021. | Želim učiti, učenjem do uspjeha Primjena strategija učenja i rješavanje problema Učenik se koristi jednostavnim strategijama učenja i rješava probleme u svim područjima učenja uz pomoć učitelja. |  |
| Dan planeta Zemlja - (Brinemo o okolišu) Identificira primjere dobroga odnosa prema prirodi. |  |
| U svijetu igara Učenik primjenjuje pravila za odgovorno i sigurno služenje programima i uređajima.  Učenik prepoznaje utjecaj tehnologije na zdravlje i okoliš. |  |
| svibanj 2021. | Moja obitelj |  |
| Volim te mama |  |
| Uspjeh na kraju školske godine - plan aktivnosti Učenik uz učiteljevu pomoć odgovorno upravlja svojim vremenom. |  |
| Pravilna prehrana - odgovorno ponašanje prema zdravlju |  |
| Ovo smo mi Otvoreni dan razreda(priredba, izložba)  - pripreme za razrednu priredbu |  |
|  |  |  |
| **2. razredi** | |  |
| **Vrijeme održavanja** | **Nastavne jedinice** |  |
| rujan 2020. | Pravila ponašanja i kućni red škole |  |
| Naša razredna pravila |  |
| Izbor predsjednika razreda i Vijeća učenika |  |
| Posljedice neprihvatljivog ponašanja |  |
| listopad 2020. | Naša prava i obveze |  |
| Mi smo razred-aktivno slušanje |  |
| Nenasilni načini rješavanja problema - Kako se nositi s ljutnjom i neugodnim osjećajima? |  |
| Pravo na različitost – Dijete s posebnim potrebama u društvu |  |
| studeni 2020. | Kako pomažem roditeljima |  |
| Dan sjećanja na žrtve Domovinskog rata |  |
| Dobro je činiti dobro |  |
| prosinac 2020. | Sličnosti i razlike PROJEKT - PRIHVAĆAMO RAZLIČITOSTI |  |
| Osjećaji su važni |  |
| siječanj 2021. | Radionica: Strah - moj (ne)prijatelj |  |
| Svaki problem ima rješenje |  |
| veljača 2021. | Valentinovo |  |
| Kako je nastalo moje ime |  |
| Odgovornost za zdravlje i odgovorno ponašanje |  |
| ožujak 2021. | Pomažemo starijima - ponašanje prema djeci i odraslima |  |
| Briga o zdravlju - pokusi: Zašto ruke peremo sapunom |  |
| travanj 2021. | Dan planete Zemlje |  |
| Uredimo okoliš škole |  |
| Odgovorno upravljanje novcem |  |
| svibanj 2021. | Dan državnosti |  |
| Na izletu - razgovor o izletu, ponašanju, pravilima |  |
| Rezimiranje dojmova nastavne godine i izleta |  |
| Kraj školske godine - Moj uspjeh |  |
|  |  |  |
| **3. razredi** | |  |
| **Vrijeme održavanja** | **Nastavne jedinice** |  |
| rujan 2020. | Kućni red škole IU: Sudjeluje u unaprjeđenju života i rada škole. |  |
| Uvažavanje različitosti IU: Uspoređuje i podržava različitosti. |  |
| Upoznajemo sebe i druge IU: Razvija sliku o sebi |  |
| Posebni dani u godini-Pozdrav jeseni IU: Uočava povezanost između prirode i zdravog života |  |
| listopad 2020. | Njegujemo svoje i tuđe vrline IU: Učenik prepoznaje važnost vrlina i radi na razvoju istih. |  |
| Riječi koje liječe, riječi koje bole-radionica |  |
| Ponašanje u online okruženju i na internetu |  |
| studeni 2020. | Pravilna prehrana-Voda najzdravije piće IU: Opisuje zdrave životne navike. |  |
| Talent i postignuća IU: Učenik prepoznaje svoju darovitost, radi na razvoju svojih vještina i sposobnosti, nastupa pred razredom |  |
| Rješavanje sukoba |  |
| prosinac 2020. | Pravilna prehrana-skrivene kalorije IU: Razlikuje pravilnu od nepravilne prehrane i razumije važnost pravilne prehrane za zdravlje |  |
| Mentalno zdravlja: Postignuća i odgovornost za učenje IU: Učenik može objasniti vrijednost učenja za svoj život. Učenik razlikuje činjenice od mišljenja i sposoban je usporediti različite ideje. Uz podršku učitelja učenik određuje ciljeve učenja, odabire pristup učenju te planira učenje |  |
| Volontiranje-radionica IU: Objašnjava da djelovanje ima posljedice i rezultate. Razvija osobne potencijale. |  |
| Ususret Božiću IU: Razvija nacionalni i kulturni identitet zajedništvom i pripadnošću skupini. Solidaran je i empatičan u odnosu prema ljudima i drugim živim bićima. |  |
| siječanj 2021. | ZO Mentalno zdravlje: Duševno i opće zdravlje-Kako se nosimo sa svakodnevnim izazovima ( potres, pandemija)? IU: Razvija sliku o sebi. Upravlja emocijama i ponašanjem. Razvija osobne potencijale. Opisuje i uvažava potrebe i osjećaje drugih. Razvija komunikacijske kompetencije. |  |
| SPOLNA/RODNA RAVNOPRAVNOST (ZO) Odgovornost i poštovanje prema vlastitome tijelu  IU: Razlikuje sigurne od nesigurnih situacija u zajednici i opisuje kako postupiti u rizičnim situacijama. |  |
| veljača 2021. | (ZO) Odgovornost i poštovanje prema vlastitome tijelu  IU: Razlikuje sigurne od nesigurnih situacija u zajednici i opisuje kako postupiti u rizičnim situacijama. Ponaša se u skladu s ljudskim pravima u svakodnevnom životu |  |
| POSEBNI DANI U GODINI-Valentinovo  IU: Razvija sliku o sebi. Upravlja emocijama i ponašanjem |  |
| Starinski običaji mojega kraja vezani uz poklade IU: Pridonosi razredu i školi. osr C.2.4. Razvija kulturni i nacionalni identitet zajedništvom i pripadnošću skupini. |  |
| PREVENCIJA NASILNIČKOGA PONAŠANJA (ZO/GO) Poštivanje pravila i autoriteta  (IU: Kritičko mišljenje: Učenik razlikuje činjenice od mišljenja i sposoban je usporediti različite ideje. osr B.2.1. Prepoznaje i uvažava potrebe i osjećaje drugih) |  |
| ožujak 2021. | GRAĐANSKE VJEŠTINE I SPOSOBNOSTI (GO) Korištenje i procjena različitih izvora informacija (reklame) IU: Razlikuje sigurne od nesigurnih situacija u zajednici i opisuje kako postupiti u rizičnim situacijama. |  |
| Testiranje darovitosti učenika 3. razreda |  |
| Testiranje darovitosti učenika 3. razreda |  |
| Priča o čavlima-radionica o ruganju i neprimjerenim riječima IU: Prepoznaje i uvažava osjećaje i potrebe drugih |  |
| POSEBNI DANI U GODINI Pozdrav proljeću – igrajmo se zajedno! IU: Opisuje zdrave životne navike. osr C.2.2. Prihvaća i obrazlaže važnost društvenih normi i pravila |  |
| POSEBNI DANI U GODINI- Uskrs IU: Razvija kulturni i nacionalni identitet zajedništvom i pripadnošću skupini. osr C.2.3. Pridonosi razredu i školi. goo C.2.1. Sudjeluje u unaprjeđenju života i rada škole. |  |
| travanj 2021. | Učiti kako učiti-Tražimo rješenja  IU: Objašnjava da djelovanje ima posljedice i rezultate. Prepoznaje primjere održivoga razvoja i njihovo djelovanje na lokalnu zajednicu. Kritičko mišljenje: Učenik razlikuje činjenice od mišljenja i sposoban je usporediti različite ideje. |  |
| 22. travnja – Dan planeta Zemlje  IU: Objašnjava da djelovanje ima posljedice i rezultate. Prepoznaje primjere održivoga razvoja i njihovo djelovanje na lokalnu zajednicu. |  |
| Radionica o pozitivnim i negativnim osobinama IU: Objašnjava da djelovanje ima posljedice i rezultate |  |
| svibanj 2021. | Posebni dani u godini-Majčin dan IU: Upravlja emocijama i ponašanjem, prepoznaje i uvažava potrebe i osjećaje drugih |  |
| Oprez, internet, mobitel Opisuje najčešće opasnosti u kućanstvu i okolini te osnovne postupke zaštite. goo A.2.1. Ponaša se u skladu s ljudskim pravima u svakodnevnom životu. goo A.2.2. Aktivno zastupa ljudska prava. |  |
| Kako učiti IU: Kritičko mišljenje: Učenik razlikuje činjenice od mišljenja i sposoban je usporediti različite ideje. uku B.2.1. Planiranje: Uz podršku učitelja učenik određuje ciljeve učenja, odabire pristup učenju te planira učenje |  |
| Dru štvene mreže IU:Razlikuje sigurne od nesigurnih situacija u zajednici i opisuje kako postupiti u rizičnim situacijama. |  |
| lipanj 2021. | Priprema razredne priredbe IU: Razvija nacionalni i kulturni identitet zajedništvom i pripadnošću skupini. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć |  |
| Pozitivno razmišljanje-radionica IU: Razvija sliku o sebi. Upravlja emocijama i ponašanjem |  |
| Ponašanje na razrednom izletu IU: sudjeluje u unaprjeđenju života i rada škole. |  |
|  |  |  |
| **4. razredi** | |  |
| **Vrijeme održavanja** | **Nastavne jedinice** |  |
| rijan 2020. | Dogovori o protokolu ulaska u školu i pravila ponašanja i kretanja po školi. |  |
| Prijateljstvo nas spaja - kako se prijateljstvo mijenja kako odrastamo |  |
| Građansko znanje i razumijevanjem - koliko roditelji imaju vremena za nas - odnos s roditeljima |  |
| Odgovornost za vlastite uspjehe i neuspjehe - građanske vrijednosti i stavovi |  |
| listopad 2020. | Upoznajem sebe i druge - intervju sa sobom |  |
| Građansko znanje i razumijevanje - poštivanje pravila i autoriteta |  |
| Prevencija ovisnosti - odgovornost, odgovorno ponašanje |  |
| Građansko znanje i razumijevanje - poštovanje pravila i autoriteta |  |
| Prevencija ovisnosti, odgovornost, odgovorno ponašanje |  |
| studeni 2020. | Filmovi koje možemo gledati u samoizolaciji; preporuke, analize i sl. |  |
| Građanske vrijednosti i stavovi -osobni ciljevi - osobni razvoj |  |
| Osobni razvoj - piramida želja, vrijednosti i potreba |  |
| prosinac 2020. | Građansko znanje i razumijevanje - kako postati odgovoran građanin? |  |
| Ususret Božiću - razgovaramo o važnosti kvalitetnog vremena provedenog s obitelji |  |
| Umna mapa prijateljstva - darivanje za vrijeme blagdana |  |
| siječanj 2021. | Kartice samoprocjene - učenje i planiranje učenja, važnost učenja i pristup radu |  |
| "Strah - naš (ne)prijatelj" |  |
| veljača 2021. | Građanske vrijednosti i stavovi - nismo zadovoljni s..., promijenili bismo... |  |
| Građansko znanje i razumijevanje; davanje, primanje - granice koje je poželjno postaviti |  |
| Osobni razvoj - doživljavaju li ljudi sreću jednako |  |
| Prevencija ovisnosti - mediji i ovisnost |  |
| ožujak 2021. | Prevencija nasilničkog ponašanja - empatija, odabir ponašanja |  |
| Osobni razvoj - razlozi uspjeha/neuspjeha u školi - moj odnos s nastavnicima |  |
| Osobni razvoj - kako provodimo slobodno vrijeme |  |
| Prevencija nasilničkog ponašanja - empatija, odabir ponašanja- radionica problemskih zadataka |  |
| travanj 2021. | Osobni razvoj - osjećaji, prepoznavanje emocija |  |
| Gledanje dijelova dokumentarca "Seaspiricy" - razgovor o povezanosti mora i ljudi |  |
| Živjeti zdravo - kako se snositi sa srdžbom |  |
| svibanj 2021. | Živjeti zdravo - kako se snositi sa tugom |  |
| Živjeti zdravo - biografije sportaša tenisač "Lacoste" |  |
| Osobni razvoj - zbog čega se ponosim svojim domovinom |  |
| Živjeti zdravo - biografije sportaša tenisač "Pele" |  |
| lipanj 2021. | Uspješno u peti razred - priprema za predmetnu nastavu |  |
| Zajedništvo - vježbamo biti dobar prijatelj i kolega |  |
| Zajedništvo - vježbamo biti dobar prijatelj i kolega. Kako biti dobar prijatelj u 5. razredu u novom okruženju. |  |
| Zajedništvo - vježbamo biti dobar prijatelj i kolega. Kako biti dobar prijatelj u 5. razredu u novom okruženju. |  |
|  |  |  |
| **5. razredi** | |  |
| **Vrijeme održavanja** | **Nastavne jedinice** |  |
| rujan 2020. | Razredna pravila (pravila općenito, razred kakav ne želimo, stvaranje razrednih pravila) |  |
| Kućni red škole |  |
| listopad 2020. | Razredno druženje |  |
| Vrline i mane |  |
| "Kako biramo prijatelje" |  |
| Unutarnja motivacija i učenje |  |
| Razvoj kritičkog mišljenja |  |
| studeni 2020. | Moć pozitivnih poruka |  |
| Razredna kohezija - anketa |  |
| Dan sjećanja na žrtvu Vukovara - gledanje filma; vođeni razgovor |  |
| Podjela razrednih zaduženja i pravila suradnje |  |
| prosinac 2020. | Ruganje-zašto ne? |  |
| Razvoj empatije kod učenika |  |
| siječanj 2021. | Stilovi ponašanja u komunikaciji |  |
| Pametno korištenje mobitela |  |
| Dan sigurnijeg interneta |  |
| veljača 2021. | Od problema do istine - grupni rad |  |
| Izlaganje razrednih problema i ideja za put do istine |  |
| Razredni problem: vrijeđanje (od problema do istine) |  |
| ožujak 2021. | Asertivna razredna pošta |  |
| Ja poruke i nenasilno rješavanje sukoba |  |
| Pohvale i pritužbe |  |
| Slobodno vrijeme |  |
| travanj | Komunikacija preko društvenih mreža |  |
| Budi prijatelj, pomaži |  |
| Aktualna razredna situacija - vođeni razgovor |  |
| svibanj 2021. | Izrada razrednih novina |  |
| Povezivanje učenika - grupni rad |  |
| lipanj 2021. | Obrazovna i odgojna situacija uoči završetka nastavne godine |  |
| Igre na otvorenom i razredno druženje |  |
|  |  |  |
| **6. razredi** | |  |
| **Vrijeme održavanja** | **Nastavne jedinice** |  |
| rujan 2020. | Izbor učenika za Vijeće učenika, biranje predstavnika razreda |  |
| Upute za odgovorno ponašanje u školi, izvan škole, u svojoj okolini, preporuke kako čuvati druge i sve oko sebe. |  |
| Naši interesi i sposobnosti međusobno se razlikuju |  |
| Rastemo i razvijamo se |  |
| Želim reći što mislim … Jesam li spreman saslušati što misle drugi |  |
| listopad 2020. | Što mi se sviđa, a što ne volim u postupcima odraslih |  |
| Koje su vrste nasilnog ponašanja među djecom |  |
| Koje si moje vrline, a koje su moje slabosti |  |
| Utjecaj medija i vršnjaka prema sredstvima ovisnosti |  |
| Kako očuvati dobre međuljudske odnose? |  |
| studeni 2020. | Od igre do sukoba |  |
| Predrasude i stereotipi |  |
| Vrline - temelj izgradnje pozitivnih odnosa s drugima |  |
| Tko nam je pravi prijatelj? |  |
| prosinac 2020. | Humanitarne akcije u prosincu |  |
| Samoizolacija - pravila ponašanja u online školi |  |
| Božić u srcu (humanitarne akcije i pomoć drugima) |  |
| siječanj 2021. | Očuvanje mentalnog zdravlja u krizi - potresi, pandemija uzrokovana virusom Covid-19 |  |
| Naši osjećaji |  |
| veljača 2021. | Kako se nositi sa školskim obavezama |  |
| Kako spriječiti nasilje? |  |
| Mi smo razred-slušamo sugovornika |  |
| Asertivna komunikacija |  |
| ožujak 2021. | Sigurnost na društvenim mrežama |  |
| Naši interesi i sposobnosti međusobno se razlikuju |  |
| Kako pristupamo drugima - radionica |  |
| Reci mi što ti smeta - radionica |  |
| Nasilje preko interneta - radionica |  |
| Emocije u vršnjačkim odnosima |  |
| travanj 2021. | Životne vještine - Vrijednosti i borba protiv nasilja |  |
| Izazovi puberteta (zdravstveni odgoj) |  |
| Društvene mreže |  |
| Ponovno u školi na daljinu (pravila ponašanja u školi na daljinu, razgovor o praznicima, epidemiološkoj situaciji, problemima i osjećajima uslijed situacije u kojoj smo se našli) |  |
| Zaštita mentalnog zdravlja - psihologinja |  |
| svibanj 2021. | Hercigonja: "Tajni leksikon" |  |
| Razredni leksikon |  |
| Međunarodni dan obitelji i zajedništva |  |
| Dobre i loše odluke |  |
| Kraj školske godine (izlet, uspjeh na kraju godine, ponašanje na satu) |  |
| lipanj 2021. | Terenska nastava - zajedništvo, razgovor, tolerancija |  |
|  |  |  |
| **7. razredi** | |  |
| **Vrijeme održavanja** | **Nastavne jedinice** |  |
| rujan 2020. | Upoznavanje učenika s organizacijom nastave, pravilima ponašanja i epidemiološkim mjerama u novoj školskoj godini; raspored sati; podjela udžbenika |  |
| Osvrt na prošlu školsku godinu i očekivanja od nove školske godine |  |
| Razredna pravila i kućni red |  |
| Očuvanje čistoće i urednosti školskog prostora (zdr A.3.3.) |  |
| listopad 2020. | Kvaliteta učenja - prevencija izbjegavanja (osr A.3.3., osr B.3.4.) |  |
| Prihvaćanje osoba s invaliditetom - uz Međunarodni dan bijeloga štapa (goo A.3.3.) |  |
| Razgovor o ponašanju učenika u razredu |  |
| studeni 2020. | Poželjna i nepoželjna ponašanja na društvenim mrežama |  |
| Sjećanje na Vukovar (osr C.3.4.) |  |
| Vršnjačko nasilje na internetu (radionica) |  |
| Životne vještine - promocija odgovornog ponašanja (osr A.3.1., osr A.3.3.) |  |
| prosinac 2020. | Nenasilno rješavanje problema (osr A.3.2.) |  |
| Dogovor za humanitarnu akciju "Pavleki daruju" |  |
| Analiza uspjeha učenika na kraju 1. polugodišta (uku B.3.1.) |  |
| siječanj 2021. | Dječja prava i odgovornosti (goo A.3.1., goo A.3.2., goo A.3.3.) |  |
| veljača 2021. | Obilježavanje Dana sigurnijeg interneta |  |
| Valentinovo - jesi li zaljubljen/a? (goo C.3.1.) |  |
| Razvijanje socijalnih vještina (osr A.3.3., osr B.3.4.) |  |
| ožujak 2021. | Nenasilno ponašanje - Dan ružičastih majica (osr A.3.2.) |  |
| Komunikacija o spolnosti (zdr A.3.1., osr A.3.1.) |  |
| Idemo na izvanučioničku nastavu - obavijesti, pravila ponašanja, očekivanja (osr C.3.3.) |  |
| Posjet Muzeju čokolade - izvanučionička nastava (osr C.3.4.) |  |
| Prihvaćanje različitosti (zdr B.2.2., goo A.3.3.) |  |
| Promjene na mome tijelu (zdr A.3.1., osr A.3.1.) |  |
| travanj 2021. | Vršnjački pritisak (zdr B.3.1.A, zdr B.3.3.A, osr A.3.2.) |  |
| Zanimanje koje me najviše privlači (osr A.3.3., pod A.3.3.) |  |
| Prevencija ovisnosti - rizične situacije (zdr A.3.1., zdr B.3.3.B, osr A.3.2.) |  |
| svibanj 2021. | Kako se nosimo s nepoželjnim ponašanjima u razredu? (radionica) |  |
| Moja očekivanja u razredu (osr A.3.1., osr A.3.2., osr A.3.3., osr C.3.3.) |  |
| Poticanje prihvaćanja različitosti i pozitivnih promjena koje će doprinijeti razvoju klime uvažavanja i prihvaćanja drugih |  |
| lipanj 2021. | Kako ispraviti loše navike? (osr A.3.1., osr A.3.2.) |  |
| Idemo na izlet - obavijesti i pravila ponašanja (osr C.3.1., osr C.3.3.) |  |
| Analiza uspjeha učenika na kraju nastavne godine |  |
| Terenska nastava - Posjet zabavnom parku Vision Land u Dugom Selu |  |
|  |  |  |
| **8. razredi** | |  |
| **Vrijeme održavanja** | **Nastavne jedinice** |  |
| rujan 2020. | Pravila ponašanja i kućni red |  |
| Izvannastavne i izvanškolske aktivnosti |  |
| Izbor predstavnika za Vijeće učenika |  |
| listopad 2020. | Rasprava o izabranom modelu nastave |  |
| Jedinstvo različitosti |  |
| Ljudska prava i demokracija |  |
| studeni 2020. | Izvješće sa obrazovnog napretka |  |
| Povezivanje učenika - igre na školskom dvorištu |  |
| Vršnjačko nasilje - izvješće sa Vijeća učenika |  |
| prosinac 2020. | Povezivanje učenika - Snijeg u školskom dvorištu |  |
| Humanitarna akcija |  |
| siječanj 2021. | Pravila ponašanja i pristojnog komuniciranja u online nastavi |  |
| Asertivna komunikacija |  |
| veljača 2021. | Izvanredne situacije (potres, požar...) |  |
| Profesionalna orijentacija- CISOK |  |
| Izbor znimanja - ppt, radionica |  |
| ožujak 2021. | Obrazovni napredak i ostvarivanje upisa u srednju školu |  |
| Vršnjačko nasilje na društvenim mrežama |  |
| Dogovor o izvanučioničkoj nastavi |  |
| travanj 2021. | Razredni problemi tijekom nastave na daljinu |  |
| Povezivanje učenika - igre u školskom dvorištu |  |
| svibanj 2021. | Prijateljska ponašanja i jačanje odnosa |  |
| Poticanje empatije kod učenika |  |
| lipanj 2021. | Terenska nastava- dogovor |  |
| Analiza odgojno-obrazovnih postignuća na kraju osmog razreda |  |
|  |  |  |
|  |  |  |

**5. STRUČNO USAVRŠAVANJE**

**5.1. Rad stručnih aktiva u školi i usavršavanje unutar škole**

U školi su bili aktivni slijedeći stručni aktivi:

- učitelja razredne nastave

- učitelja prirodoslovno-matematičkog i tehničkog područja

- učitelja jezičnog i umjetničkog područja.

- učitelja tjelesne kulture

Svaki od stručnih aktiva ostvario je planirani broj sastanaka. Osim na stručnim aktivima u školi su ostvarivani kolektivni oblici stručnog usavršavanja na sjednicama Učiteljskih i Razrednih vijeća, na kojima su tijekom školske godine održana stručna /tematska predavanja. Održano je predavanje Ante Kolaka „Implicitna pedagogija odgojno-obrazovnog djelatnika“ u lipnju 2021.

**5.2. Uključenost djelatnika u usavršavanje izvan škole**

Učitelji, stručni suradnici, administrativno osoblje i ravnateljica su sudjelovali na općinskim i županijskim stručnim vijećima kao i na savjetovanjima i seminarima.

**6. RAD STRUČNIH ORGANA, STRUČNIH SURADNIKA I ORGANA UPRAVLJANJA**

**6.1. Rad Učiteljskih vijeća**

Sjednice Učiteljskih vijeća održane su prema utvrđenom godišnjem planu i programu rada.

Teme:

- pregled pravilnika i protokola

- upoznavanje i upute za pisanje prilagođenih i individualiziranih programa u e-Dnevniku (pedagog)

- izvješća o uspjehu učenika na kraju prvog polugodište i na kraju školske godine (pedagog)

- organizacija upisa u prvi razred

- analiza pristiglih obavijesti i naputaka

- napuci i rokovi vršenja planiranja i programiranja rada, kurikulum

- obavijesti o seminarima i stručnim skupovima

- analiza uspjeha učenika na kraju pojedinog školskog razdoblja

- ostvarenost plana i programa na kraju obrazovnih razdoblja

- sudjelovanja i postignuća na natjecanjima i smotrama

- organizacija izleta

- utvrđivanje programa obilježavanja značajnih dana

- pedagoška dokumentacija i njeno vođenje

- donošenje odluka o upućivanju učenika na Dopunski rad, popravne ispite i formiranje komisija

- osvrt na vladanje učenika i izricanje pedagoških mjera

- organizacija rada nastavnika i str. suradnika

**6.2. Rad Razrednih vijeća**

Rad razrednih vijeća ostvario je planirane teme na sjednicama u svim razrednim odjelima. Na sjednicama Razrednih vijeća razmatrana su aktualna i konkretna zbivanja i činjenice unutar razrednog odjela kao npr. prenošenje važnih informacija o učenicima, školskom uspjehu, socio-ekonomskom statusu, zdravstvenom stanju, uključenosti u izvannastavne i izvanškolske aktivnosti i sl., priprema projekata i obilježavanja značajnijih dana, praćenje ostvarenja nastavnog plana i programa po nastavnim predmetima, praćenje uspjeha učenika na krajevima obrazovnih razdoblja, planirani i ostvareni sadržaji kulturno-društvenih aktivnosti, dogovor oko upućivanja pojedinih učenika u proces promjene oblika školovanja, izricanja pedagoških mjera i donošenje ocjena o vladanju učenika na kraju školske godine.

**6.3.Rad razrednika**

Razrednici su tijekom 2020/21.. školske godine ostvarili utvrđene i planirane zadaće koje su predviđene u okviru 4 satnog tjednog rada. U svakom razrednom odjelu održano je predviđenih 35 sati rada razrednog odjela. Uključene su teme zdravstvenog i Građanskog odgoja i obrazovanja. Učitelji su tijekom ove godine veći dio godine individualne razgovore održali on line. Razrednici su tijekom ove školske godine neke roditeljske sastanke održali on line. Uz pripremu roditeljskih sastanaka, sjednica učiteljskih vijeća, planiranju određenih aktivnosti, akcija, projekata i izleta te realizaciji istih, praćenje rada učenika i razreda uopće, razrednici su na svojim satovima obrađivali i stručne teme. Redovito su surađivali sa stručnom službom koja je na satovima razrednog odjela često održavale radionice za učenike ili predavanja na određene aktualne teme i probleme. Osim različitih administrativnih poslova, priprema roditeljskih sastanaka, sjednica razrednih vijeća, izleta i provođenja istih, praćenja napredovanja učenika i općenito socijalne klime unutar razrednog odjela, razrednici su na svojim satovima obrađivali i teme prema planu i programu rada razrednika.

**6.4. Rad stručnih suradnika**

U školi su zaposlena tri stručna suradnika: pedagog, psiholog i knjižničar. Zaposleni su na puno radno vrijeme.

Stručni suradnik - **pedagog**, zaposlena je u školi na puno radno vrijeme i tijekom školske godine obavljala je poslove po planiranom planu i programu.

Stručni suradnik - **psiholog**, zaposlen je u školi na puno radno vrijeme i tijekom školske godine obavljao je poslove po planiranom planu i programu.

Stručni suradnik - **knjižničar**, zaposlena je u školi na puno radno vrijeme i tijekom školske godine obavljala je poslove po planiranom planu i programu.

**7. REALIZACIJA NASTAVNOG PLANA I PROGRAMA – ANALIZA ODGOJNO-OBRAZOVNIH POSTIGNUĆA**

**7.1. Realizacija nastavnog plana i programa**

U školskoj godini 2020./21. realizirani su predmetni kurikulumi te nije bilo bitnih odstupanja u realizaciji istog.

U svim nastavnim predmetima i razrednim odjelima realiziran je planirani broj nastavnih sati i predviđeni program. Učitelji i stručni suradnici prilagođavali su programe individualnim mogućnostima učenika u stjecanju znanja i vrednovanja rezultata rada.

Realizirano je 177 nastavnih dana.

Učenici su ukupno izostajali 41 445 sati s nastave od čega 65 sati nije opravdano.

**7.2. Uspjeh učenika u učenju i vladanju**

Svi učenici uspješno su završili godinu osim 1 učenice azilantice koja je upućena na ponavljanje razreda.

Učenici su postigli sljedeći uspjeh:

|  |  |  |  |  |  |  |
| --- | --- | --- | --- | --- | --- | --- |
| Opći uspjeh učenika | | | | | | |
| **Razredi** | **Odličan** | **Vrlo dobar** | **Dobar** | **Dovoljan** | **Nedovoljan** | **Prosječna ocjena** |
| Prvi | 85 | 14 |  |  |  | 4,90 |
| Drugi | 81 | 26 |  |  |  | 4,96 |
| Treći | 78 | 24 |  |  |  | 4,86 |
| Četvrti | 78 | 19 |  |  |  | 4,80 |
| **UKUPNO** | **346** | **43** |  |  |  | **4,88** |
| Peti | 75 | 39 |  |  |  | 4,82 |
| Šesti | 58 | 42 | 1 |  | 1 | 4,57 |
| Sedmi | 48 | 22 | 1 |  |  | 4,77 |
| Osmi | 49 | 18 | 4 |  |  | 4,56 |
| **UKUPNO 5.-8.** | **230** | **121** | **6** |  | **1** | **4,68** |
| **UKUPNO 1.-8.** | **576** | **164** | **6** |  |  | **4,78** |

Jedna učenica je upućena na dopunsku nastavu. Jedna učenica je bila na predmetnom ispitu.

Na kraju školske 2020./2021. godine 761 učenika ocjenjeno je ocjenom iz vladanja *uzorno*, dok je ocjenu iz vladanja *dobro* dobilo 19 učenika. Loše vladanje su imala dva učenika.

Tijekom 2020./21. školske godine izrečeno je 9 opomena i 3 ukora.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Razred** | **Prvi** | **Drugi** | **Treći** | **Četvrti** | **Peti** | **Šesti** | **Sedmi** | **Osmi** | **Ukupno** |
| Opomena |  |  |  |  | 3 | 1 | 5 |  | 9 |
| Ukor |  |  |  |  |  |  | 2 | 1 |  |
| Strogi ukor |  |  |  |  |  |  |  |  |  |
| Preseljenje u drugu školu |  |  |  |  |  |  |  |  |  |
| **Ukupno** |  |  |  |  |  | **3 1** | **7** | **1** | **12** |

Pisane pohvale dobilo je 576 učenika za odlično učenje, primjerno vladanje i za izvrstan rad u slobodnim aktivnostima.

**7.3. Izborna nastava**

Izbornim programom bili su obuhvaćeni sljedeći predmeti:

* Vjeronauk: 1. - 8. razred
* Informatika: 2. - 8. razred
* Strani jezici: Njemački jezik 4.-8. razred

Talijanski jezik 4 .-8. razred

Latinski jezik 5.-8. razred

Grčki jezik: 7.-8 razred

* Građanski odgoj i obrazovanje – 8. razred

**7.4. Rad i postignuća u dodatnom radu**

**Dodatna i dopunska nastava**

U ovoj školskoj godini imali smo sljedeće grupe dodatnog rada s učenicima:

* matematika 5 grupa: 4. – 8.
* hrvatski jezik 7 grupa: 1. razred, 3. razred, 4. razred, 5. 7 razred, 8. razred
* kemija – 1 grupa: 7. i 8. razred
* bilogija – 1 grupa: 8 razred
* geografija - 4 grupe: 5.-8. razreda
* povijest – 1 grupa: 7. i 8. razred
* engleski jezik – 1 grupa: 8. razred
* talijanski jezik – 1 grupa: 8. razred
* latinski jezik – 1 grupa: 8. razred
* grčki jezik – 1 grupa: 8. razred

*Dopunsku nastavu* u razrednoj nastavi održavali smo iz matematike, hrvatskog jezika i engleskog jezika u svim razredima.

fizika – 1 grupa: 7. i 8. razred

**Školska natjecanja**

Naši učenici sudjelovali su iz gotovo svih predmeta na školskim natjecanjima. Školska natjecanja održavala su se u našoj školi.



Ravnateljica: Vesna Vrbanović Jančić, prof.